Source: http://celamko.blogspot.com/2017/01/pokuty-nase-kazdodennne.html
Timestamp: 2018-02-21 23:18:15+00:00

Document:
- uložila sankciu – pokutu 5 000 eur vysielateľovi MARKÍZA – SLOVAKIA, spol. s r.o. (programová služba TV MARKÍZA) za porušenie § 20 ods. 3 ZVR (ochrana maloletých - JSO), ku ktorému došlo dňa 2. 7. 2016 o cca 20:33 hod. odvysielaním programu Zamenení, ktorý označil ako nevhodný pre maloletých divákov do 15 rokov;
- uložila sankciu – pokutu 3 319 eur vysielateľovi MAC TV, s.r.o. (programová služba JOJ) za porušenie § 32 ods. 4 písm. a) ZVR (čestnosť a slušnosť reklamy a telenákupu), ku ktorému došlo dňa 10. 9. 2016 odvysielaním upútavky na program Návštevníci;
- uložila sankciu – pokutu 2 000 eur vysielateľovi MAC TV, s.r.o. (programová služba JOJ) za porušenie § 39a ods. 2 písm. a) ZVR (podmienky umiestňovania produktov do programov), ku ktorému došlo dňa 13. 9. 2016 v súvislosti s tým, že v programe Šport porušil povinnosť zreteľne informovať verejnosť o existencii umiestňovania produktov označením na začiatku
a konci programu;
- začala správne konanie voči vysielateľovi MAC TV s.r.o. (programová služba JOJ) vo veci možného porušenia § 36 ods. 2 ZVR v súvislosti s tým, že dňa 6. 11. 2016 v čase od 12:00 do 13:00 mohol odvysielať reklamné šoty v časovom rozsahu vyššom ako 12 minút;
- začala správne konanie voči vysielateľovi MAC TV s.r.o. (programová služba JOJ) vo veci možného porušenia § 38 ods. 2 ZVR (označovanie sponzorovaného programu) v súvislosti s vysielaním programov Česko Slovensko má talent a Neuveriteľné svetové talenty dňa 23. 10. 2016 a § 39a ods. 2 ZVR (podmienky umiestňovania produktov do programov) v súvislosti s vysielaním programu Česko Slovensko má talent dňa 23. a 29. 10. 2016;
- začala dve správne konania voči vysielateľovi MAC TV s.r.o. (programová služba WAU) vo veci možného porušenia § 20 ods. 3 ZVR (ochrana maloletých JSO) a § 39a ods. 2 ZVR (podmienky umiestňovania produktov do programov) v súvislosti s vysielaním programu Aféry dňa 22. 11. 2016;
- začala správne konanie voči vysielateľovi INTERACTIV.ME, s.r.o. (programová služba RING TV) vo veci možného porušenia § 20 ods. 4 ZVR (ochrana maloletých) a § 32 ods. 6 ZVR (zákaz vysielania reklamy a telenákupu na erotické služby, erotický tovar a erotické audiotextové služby v čase 06:00 – 22:00 hod.) v súvislosti s tým, že dňa 15. 10. 2016 od cca 05:52 do 06:55 hod. odvysielal komunikát Sexi show a vo veci možného porušenia § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania programovej služby zo dňa 15. 10. 2016 od 03:00 do 07:00 hod. v zodpovedajúcej kvalite;
- začala správne konanie voči vysielateľovi CORPORATE LEGAL, s. r. o. (programová služba Rádio Vlna) vo veci možného porušenia § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov) v súvislosti s vysielaním programov Dopravný servis a Počasie dňa 12. 10. 2016;
- uznala za neopodstatnené 7 sťažnosti resp. ich častí.
Rada pre vysielanie a retransmisiu sa dnes zaoberala ďalšími žiadosťami rozhlasových vysielateľov o udelenie výnimky v súvislosti s povinnosťou hrať stanovený podiel slovenských hudobných diel. Posúdila štyri žiadosti; žiadnu ďalšiu žiadosť Rada aktuálne neeviduje.
Rada úplne vyhovela žiadosti vysielateľa programového okruhu Radio One Retro (RADIO ROCK, s.r.o.), ktorý žiadal len o výnimku z povinnosti vysielať jednu pätinu slovenských diel nie starších ako päť rokov. Čiastočne vyhovela žiadosti spoločnosti RADIO ONE ROCK, s.r.o., ktorá žiadala pre programový okruh Radio One Rock udelenie plošnej výnimky – Rada jej udelila výnimku len na podiel nových diel. Žiadosti spoločnosti RADIO ONE, s.r.o., ktorá pre programový okruh Radio One požadovala plošnú výnimku, a vysielateľa Winter média, a.s., ktorý pre svoje Rádio Piešťany žiadal výnimku zo stanovenej kvóty na nové diela, Rada zamietla.
V súvislosti s povinnosťou vysielať stanovený podiel slovenských hudobných diel dnes Rada rozhodla aj o ďalších dvoch správnych konaniach, ktoré v tejto súvislosti viedla. V oboch prípadoch skonštatovala, že došlo k porušeniu zákona a vysielateľom uložila sankciu vo forme upozornenia na nedodržanie zákona. Spoločnosti RÁDIO KISS, s.r.o. (RÁDIO KISS) a WINTER média, a.s. (Rádio Piešťany) zákon porušili tým, že nedodali Rade v zákonnej lehote štatistiku s vyhodnotením podielu slovenských hudobných diel, ktoré odohrali na svojich programových službách v 2. štvrťroku 2016.

References: § 20
 § 32
 § 39
 § 36
 § 38
 § 39
 § 20
 § 39
 § 20
 § 32
 § 16
 § 34